ai4bharat/Pralekha huggingface dataset:
|
ఆరోగ్య, కుటుంబ సంక్షేమ మంత్రిత్వ శాఖ
|
198.20 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.70 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,15,212
గత 24 గంటల్లో నమోదయిన కొత్త కేసులు 16,159
ప్రస్తుత రికవరీ రేటు 98.53%
వారపు పాజిటివిటీ రేటు 3.84%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 198.20 కోట్ల  డోసులను అధిగమించింది. 2,59,16,027 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.70 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,09,266
|
|
రెండో డోసు
|
|
1,00,68,591
|
|
ముందు జాగ్రత్త డోసు
|
|
57,75,640
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,24,802
|
|
రెండో డోసు
|
|
1,76,31,735
|
|
ముందు జాగ్రత్త డోసు
|
|
1,05,63,189
|
|
12-14 ఏళ్ల వారు
|
|
మొదటి డోసు
|
|
3,70,80,378
|
|
రెండో డోసు
|
|
2,43,15,563
|
|
15-18 ఏళ్ల వారు
|
|
మొదటి డోసు
|
|
6,05,70,755
|
|
రెండో డోసు
|
|
4,92,03,714
|
|
18-44 ఏళ్ల వారు
|
|
మొదటి డోసు
|
|
55,84,21,866
|
|
రెండో డోసు
|
|
50,27,93,063
|
|
ముందు జాగ్రత్త డోసు
|
|
33,99,371
|
|
45-59 ఏళ్ల వారు
|
|
మొదటి డోసు
|
|
20,34,75,434
|
|
రెండో డోసు
|
|
19,37,74,315
|
|
ముందు జాగ్రత్త డోసు
|
|
27,76,957
|
|
60 ఏళ్లు పైబడినవారు
|
|
మొదటి డోసు
|
|
12,72,87,680
|
|
రెండో డోసు
|
|
12,10,51,334
|
|
ముందు జాగ్రత్త డోసు
|
|
2,50,63,110
|
|
ముందు జాగ్రత్త డోసులు
|
|
4,75,78,267
|
|
మొత్తం డోసులు
|
|
1,98,20,86,763
దేశవ్యాప్త క్రియాశీల కేసుల సంఖ్య 1,15,212. మొత్తం పాజిటివ్ కేసుల్లో ఇది 0.26 శాతం.
భారతదేశ రికవరీ రేటు 98.53 శాతంగా ఉంది. గత 24 గంటల్లో 15,394 మంది రోగులు కోలుకున్నారు. దీంతో, కోలుకున్న రోగుల సంఖ్య  4,29,07,327 కి పెరిగింది.
గత 24 గంటల్లో 16,159 కొత్త కేసులు నమోదయ్యాయి.
గత 24 గంటల్లో మొత్తం 4,54,465 పరీక్షలు చేశారు. దేశవ్యాప్తంగా ఇప్పటివరకు 86.49 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 3.84 శాతంగా, రోజువారీ పాజిటివిటీ రేటు 3.56 శాతంగా నమోదయ్యాయి.
రాష్ట్రపతి సచివాలయం
భరతమాత మణి కిరీటం జమ్మూ కాశ్మీర్ను భూ తల స్వర్గం  గా మార్చడానికి ప్రయత్నిద్దాం: రాష్ట్రపతి కోవింద్
జమ్మూ కాశ్మీర్లో ఎన్ఇపి అమలుపై ప్రసంగించిన రాష్ట్రపతి
జమ్మూ కశ్మీర్ విజ్ఞాన కేంద్రంగా, ఆవిష్కరణ మరియు నైపుణ్య అభివృద్ధి కేంద్రంగా ఎదగడం నా కల అని భారత రాష్ట్రపతి శ్రీ రామ్ నాథ్ కోవింద్ జమ్మూ కశ్మీర్లో జాతీయ విద్యా విధానం అమలుపై జరిగిన సమావేశంలో ప్రసంగిస్తూ అన్నారు. జమ్మూ కశ్మీర్ లెఫ్టినెంట్ గవర్నర్, అక్కడి విశ్వవిద్యాలయాల వైస్-ఛాన్సలర్లు, కళాశాలల ప్రిన్సిపాళ్లతో పాటు శ్రీనగర్లోని ఇందుకు సంబంధించిన ఇతర భాగస్వాములు ఈ రోజు  హాజరైన వీడియో సందేశం ద్వారా రాష్ట్రపతి ప్రసంగించారు.
ఈ ప్రాంతం విజ్ఞానవంతులు, పండితుల సాధనలను అభినందిస్తూ, స్వర్గసమానమైన ఈ ప్రాంతాన్ని విజ్ఞాన, ఆవిష్కరణ, అభ్యాస కేంద్రంగా మార్చడానికి నిశ్చయమైన ప్రయత్నాలు జరగాలని రాష్ట్రపతి అన్నారు. ఆకర్షణీయమైన ద్విపద నుండి ప్రేరణ పొంది, ఈ దశలు మధ్యయుగ యుగంలో సూచించినట్లుగా, జమ్మూ కాశ్మీర్ను మరోసారి “భూమిపై ఫిర్దాస్, భరతమాత మకుటంపై తేజోవంతమైన ఆభరణంగా' చేస్తాయని అన్నారు.
జమ్మూ కాశ్మీర్ తరతరాలుగా వస్తున్న విద్యా రంగంలో గొప్ప వారసత్వం గురించి రాష్ట్రపతి శ్రీ కోవింద్ మాట్లాడుతూ, ఇది ప్రాచీన కాలం నుండి సాహిత్యం, అభ్యాస కేంద్రంగా ఉందని అన్నారు. కాశ్మీర్లో ప్రాచుర్యం పొందిన కల్హణ రాజ్తరంగిణి, మహాయాన బౌద్ధమతం గురించి ఉదహరిస్తూ, వాటిని పరిగణనలోకి తీసుకోకపోతే భారతదేశ సాంస్కృతిక సంప్రదాయాల చరిత్ర అసంపూర్ణంగా ఉంటుందని ఆయన అభిప్రాయపడ్డారు.
ఎన్ఇపి ప్రాముఖ్యతను పునరుద్ఘాటిస్తూ, భారతదేశానికి అపూర్వమైన జనసంఖ్య ఉందని, అయితే జనాభాలో గణనీయమైన విభాగాన్ని కలిగి ఉన్న యువకులు నైపుణ్యం, వృత్తిపరంగా సమర్థులు అన్నింటికంటే నిజమైన అర్థంలో విద్యావంతులుగా మారితేనే అది సానుకూలంగా మరగలదని అన్నారు. జమ్మూ కాశ్మీర్ పిల్లలపై విశ్వాసం చూపిస్తూ, జమ్మూ కాశ్మీర్ చాలా తెలివైన, ప్రతిభావంతులైన, వినూత్నమైన పిల్లల సంపద అని అన్నారు. విద్యా విధానం అమలు చేస్తే చురుకైన మేధస్సుతో కూడిన విద్యార్థులను అందిస్తుందని ఆయన అన్నారు.
విలువ ఆధారిత విద్య గురించి ప్రముఖంగా ప్రస్తావిస్తూ, రాష్ట్రపతి శ్రీ కోవింద్ 'మన సంప్రదాయాన్ని, గొప్ప సాంస్కృతిక వారసత్వాన్ని అర్థం చేసుకోవడం చాలా ముఖ్యం, అది మన మాతృభాషలో మాత్రమే సాధ్యం. మాతృభాష మన దేశ సాంస్కృతిక నీతికి కట్టుబడి ఉన్నందున కొత్త విద్యా విధానంలో ప్రోత్సహించబడుతోంది. ఈ విధానంలో పేర్కొన్న త్రి భాషా సూత్రం ఎంతో ప్రాముఖ్యత కలిగి ఉందని, బహుభాషావాదంతో పాటు జాతీయ ఐక్యతను ప్రోత్సహించగలదని, అయితే అదే సమయంలో ఏ రాష్ట్రం లేదా కేంద్ర పాలిత ప్రాంతంపై భాషను రుద్దడం ఉండదు' అని అన్నారు. విద్యలో ప్రాప్యత, సమానత్వం, స్థోమత, జవాబుదారీతనం, నాణ్యతను నిర్ధారించడం మరియు నైపుణ్యం అభివృద్ధి, అనుభవ-ఆధారిత అభ్యాసం, తార్కిక ఆలోచనలను ప్రోత్సహించడంపై విధానం దృష్టి పెడుతుంది. ఆత్మనిర్భర్ భారత్ సూత్రాన్ని నొక్కిచెప్పిన ఆయన, ఎన్ఇపి 2020 లో అనుకరించిన వృత్తి విద్య ఈ లక్ష్యాన్ని సాధించడంలో సహాయపడుతుందని అన్నారు. ఈ విధానం, లక్ష్యాలను నెరవేర్చడానికి జమ్మూ కాశ్మీర్ యువతకు రాష్ట్రపతి తన శుభాకాంక్షలు తెలిపారు.
రాష్రపతి ప్రసంగం ఈ లింక్ లో ఉంటింది:
(Visitor Counter : 154
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ సీజన్లో, హర్యానా, పంజాబ్లో ధాన్యం ముందస్తు సేకరణ
2020-21 ఖరీఫ్ మార్కెటింగ్ సీజన్లో ధాన్యం సేకరణను అక్టోబర్ 1వ తేదీ నుంచి ప్రారంభించాలని గతంలోనే కేంద్ర ప్రభుత్వం నిర్ణయించింది. ఈ నిర్ణయం ప్రకారం, ఎఫ్సీఐ సహా రాష్ట్ర సేకరణ కేంద్రాలు సంసిద్ధంగా ఉన్నాయి.
అయితే, హర్యానా, పంజాబ్ మార్కెట్లలోకి ధాన్యం ముందస్తు రాకను దృష్టిలో ఉంచుకుని, ఆ రెండు రాష్ట్రాల్లో శనివారం నుంచి సేకరణ ప్రారంభించడానికి కేంద్ర ప్రభుత్వం అనుమతించింది. రైతులు కనీస మద్దతు ధర వద్ద ధాన్యాన్ని వేగంగా విక్రయించడానికి వీలు కల్పించేలా ఈ నిర్ణయం తీసుకుంది. దీనిప్రకారం ఆదేశాలను కూడా కేంద్ర ప్రభుత్వం జారీ చేసింది.
ప్రధాన మంత్రి కార్యాలయం
పోర్చుగల్ ప్రధాని శ్రీ అంతోనియో కాస్టా మరోసారి ఎన్నికైనందుకు అభినందనల నుతెలిపిన ప్రధాన మంత్రి
పోర్చుగల్ లో జరిగిన పార్లమెంటరీ ఎన్నికల లో బ్రహ్మాండమైన ప్రదర్శన కు గాను ప్రధాని శ్రీ అంతోనియో కాస్టా కు ప్రధాన మంత్రి శ్రీ నరేంద్ర మోదీ అభినందన లు తెలిపారు. పోర్చుగల్ తో భారతదేశం యొక్క స్నేహపూర్ణమైనటువంటి మరియు కాలపరీక్ష కు తట్టుకొని నిలచినటువంటి సంబంధాల ను ఇంకాస్త గాఢతరం గా మలచాలన్న తన ఆకాంక్ష ను కూడా ప్రధాన మంత్రి వ్యక్తం చేశారు.
ప్రధాన మంత్రి ఒక ట్వీట్ లో -
‘‘పోర్చుగల్ లో జరిగిన పార్లమెంటరీ ఎన్నికల లో గొప్ప ప్రదర్శన తో పాటు మరోసారి ఎన్నికైనందుకు గాను నా మిత్రుడు శ్రీ @antoniocostapm కు నేను అభినందనల ను తెలియజేస్తున్నాను. పోర్చుగల్ తో మైత్రీపూర్ణమైనటువంటి మరియు కాల పరీక్ష కు తట్టుకొని నిలచినటువంటి సంబంధాలను మరింత గా గాఢం గా మలుచుకొనేందుకు మీతో కలసి పని చేయాలని అభిలషిస్తున్నాను.’’ అని పేర్కొన్నారు.
విద్యుత్తు మంత్రిత్వ శాఖ
ఎన్టీపీసీ బొంగైగావ్లో కోవిడ్ కేర్ సెంటర్ను ప్రారంభం
కేంద్ర విద్యుత్ మంత్రిత్వ శాఖ ఆధ్వర్యంలోని మహారత్న ప్రభుత్వ రంగ సంస్థ ఎన్టీపీసీ, కోవిడ్ మహమ్మారిపై తన పోరాటాన్ని కొనసాగిస్తోంది. కోవిడ్ వైరస్ వ్యాప్తి చెందకుండా నియంత్రించేందుకు గాను సంస్థలోని ఉన్న నిపుణులు పూర్తి అంకితభావంతో అందివస్తున్న ప్రతి అవకాశాన్ని వినియోగించుకొని తగు చర్యలు చేపడుతున్నారు. కోవిడ్కు వ్యాప్తికి వ్యతిరేకంగా తన ప్రయత్నాన్ని కొనసాగిస్తూ,
ఎన్టీపీసీ బొంగైగావ్ మెడికల్ సెల్.. ఈ రోజు ఎన్టీపీసీ బొంగైగావ్ కోవిడ్ కేర్ సెంటర్ను ప్రారంభించింది. అపోలో టెలిహెల్త్ సర్వీసెస్ వారి సహకారంతో ఈ కేంద్రం పని చేస్తుంది. అందుబాటులో ఉన్న సౌకర్యాలను పరిశీలించిన 2021 మే 25న ఎన్టీపీసీ సంస్థ సీజీఎం శ్రీ సుబ్రతా మండల్ ప్రారంభించారు. కోవిడ్ కేసులను మారుమూల ప్రాంతాలలో నిర్వహించడానికి ఈ కేంద్రం అత్యాధునిక సాంకేతికతను కలిగి ఉంది. ఈ కోవిడ్ సంరక్షణ కేంద్రంలో పది కోవిడ్ చికిత్స వినియోగపు పడకలు ఉన్నాయి. ఇందులో జ్వరమానిని, ఎస్పీఓ2, హృదయ స్పందన రేటు, రక్తపోటు, శ్వాసకోశ రేటును.. నిరంతరం పర్యవేక్షించడానికి మల్టీపారా మానిటర్ కలిగి ఉంటుంది. తీవ్రమైన అనారోగ్య రోగుల నిజసమయ పర్యవేక్షణ కోసం ఇన్వాసివ్ వెంటిలేటర్లు, మల్టీ చానెల్ బెడ్సైడ్ మానిటర్లు, వెబ్క్యామ్తో చెన్నైలోని అపోలోకు అనుసంధానించబడిన ఎల్ఈడీ టెలివిజన్తో కూడిన ఒక ఈ-ఐసీయు కూడా ఈ కేంద్రంలో ఏర్పాటు చేయబడినాయి. నాన్ -ఇన్వాసివ్ వెంటిలేషన్ కోసం 2 బైపీఏపీ యంత్రాలతో పాటు, ఆక్సిజన్ సపోర్ట్ కోసం 7 ఆక్సిజన్ కాన్సెంట్రేటర్లు, ఆక్సిజన్ సిలిండర్లు, డి-డైమర్, ట్రోపోనిన్, సీఆర్పీ, ఏబీజీ మరియు ఈసీజీలను అంచనా వేయడానికి పాయింట్-ఆఫ్-కేర్ డయాగ్నస్టిక్స్, అత్యవసర పరిస్థితులను సులభంగా తెలుసుకొనేందుకు గాను చక్రాలపై 2 బండి పల్స్ ఆక్సిమీటర్, ఐఆర్ థర్మామీటర్లు వంటి మందులు.. పరికరాలను ఏ విధమైన అత్యవసర పరిస్థితులను ఎదుర్కోవటానికి వీలుగా ఈ కేంద్రంలో అమర్చారు. నమూనా సేకరణ కోసం రెండు కియోస్క్లతో పాటు, ఆరుగురు వైద్యులు, 10 మంది నర్సులు రోగులతో నిరంతరంగా సేవలను అందిచేలా ఏర్పాట్లు చేశారు.
ఆర్థిక మంత్రిత్వ శాఖ
ఢిల్లీ, ముంబయిలలో సర్వే కార్యకలాపాలను నిర్వహించిన ఆదాయపు పన్ను శాఖ
ఆదాయపు పన్ను చట్టం, 1961లోని సెక్షన్ 133ఏ ప్రకారం ఢిల్లీ, ముంబయిలలోని ప్రముఖ అంతర్జాతీయ మీడియా కంపెనీ గ్రూప్ సంస్థ వ్యాపార ప్రాంగణంలో ఒక సర్వే చర్య నిర్వహించారు. ఈ గ్రూపు
ఇంగ్లీష్, హిందీ అనేక ఇతర భారతీయ భాషలలో కంటెంట్ అభివృద్ధి వ్యాపారంలో నిమగ్నమై ఉంది; ప్రకటనల వాణిజ్య అమ్మకాలు, మార్కెట్ మద్దతు మొదలైన సేవలలో నిమగ్నమై ఉంది. వివిధ భారతీయ భాషలలో  కంటెంట్ యొక్క గణనీయమైన వినియోగం ఉన్నప్పటికీ, గ్రూప్ సంస్థలు చూపుతున్న ఆదాయం/ లాభాలు భారతదేశంలోని కార్యకలాపాల స్థాయికి అనుగుణంగా లేవని సర్వే వెల్లడించింది. సర్వే సమయంలో.. గ్రూప్లోని విదేశీ సంస్థలు భారతదేశంలోని ఆదాయంగా వెల్లడించని నిర్దిష్ట చెల్లింపులపై పన్ను చెల్లించలేదని సూచించే ఆధారాలను డిపార్ట్మెంట్ సేకరించింది. ఈ దిశగా సంస్థ కార్యకలాపాలకు సంబంధించిన అనేక ఆధారాలను అధికారులు సేకరించారు. సెకంటెడ్ ఉద్యోగుల సేవలను వినియోగించుకున్నారని, దీని కోసం భారతీయ సంస్థ సంబంధిత విదేశీ సంస్థకు రీయింబర్స్మెంట్ను చెల్లించిందని సర్వే కార్యకలాపాలు వెల్లడించాయి. అటువంటివి చెల్లింపులు చేయని విత్హోల్డింగ్ పన్నుకు లోబడి ఉంటాయి. అంతేకాకుండా, బదిలీ ధర డాక్యుమెంటేషన్కు సంబంధించి సర్వే అనేక వ్యత్యాసాలు మరియు అసమానతలను కూడా వెలుగులోకి తెచ్చింది. అసెట్ మరియు రిస్క్  విశ్లేషణ స్థాయికి సంబంధించి, సరైన ఆర్మ్ లెంగ్త్ ప్రైస్  మరియు ఆదాయ విభజనలో అసమానత నిర్ణయించడానికి వర్తించే పోలికలను తప్పుగా ఉపయోగించడం వంటి వ్యత్యాసాలు గుర్తించడమైంది. సర్వే ఆపరేషన్ ప్రక్రియలో ఉద్యోగుల స్టేట్మెంట్, డిజిటల్ సాక్ష్యాలు, పత్రాల ద్వారా కీలకమైన సాక్ష్యాలను వెలికితీయడం జరిగింది వీటిని తదుపరి సమయంలో పరిశీలించడం జరుగుతుంది. ప్రాథమికంగా, ఫైనాన్స్, కంటెంట్ డెవలప్మెంట్ మరియు ఇతర ఉత్పత్తి సంబంధిత కార్యకలాపాలతో అనుసంధానించబడిన కీలక ఉద్యోగుల స్టేట్మెంట్లు మాత్రమే రికార్డ్ చేయబడ్డాయి. డిపార్ట్మెంట్ కేవలం కీలకమైన సిబ్బందికి సంబంధించిన స్టేట్మెంట్లను రికార్డ్ చేయడం పట్ల తగిన జాగ్రత్తలు తీసుకున్నప్పటికీ, కోరిన పత్రాలు/ ఒప్పందాలను రూపొందించే సందర్భంలో సహా డైలటరీ వ్యూహాలు ఉపయోగించబడినట్లు గమనించబడింది. గ్రూపు అటువంటి వైఖరితో ఉన్నప్పటికీ, నిరంతర మీడియా/ ఛానల్ కార్యకలాపాలను సులభతరం చేయడానికి సర్వే ఆపరేషన్ ఒక పద్ధతిలో నిర్వహించబడింది.
ప్రధాన మంత్రి కార్యాలయం
కలసి పని చేయడానికి ఏరో ఇండియా ఒక అద్భుతమైన వేదిక గా ఉంటుందన్న ప్రధాన మంత్రి
రక్షణ, ఏరో స్పేస్ రంగాల లో భారతదేశం అపరిమితమైన అవకాశాల ను అందిస్తున్నదని ప్రధాన మంత్రి శ్రీ నరేంద్ర మోదీ అన్నారు. ఈ రంగాల లో కలసి పని చేయడానికి ఏరో ఇండియా ఒక అద్భుతమైన వేదిక గా ఉందని ఆయన పేర్కొన్నారు.
‘‘రక్షణ, ఏరో స్పేస్ రంగాల లో భారతదేశం అపరిమితమైన అవకాశాల ను అందిస్తున్నది. ఈ రంగాల లో కలసి పని చేయడానికి ఏరో ఇండియా ఒక అద్భుతమైన వేదిక గా ఉంది. ఈ రంగాల లో భారత ప్రభుత్వం అత్యాధునికమైనటువంటి సంస్కరణల ను తీసుకు వచ్చింది. స్వయంసమృద్ధం గా ఎదగాలన్న మన అన్వేషణ కు ఈ సంస్కరణలు ఉత్తేజాన్ని అందిస్తాయి’’ అని ఒక ట్వీట్ లో ప్రధాన మంత్రి పేర్కొన్నారు.
రక్షణ మంత్రిత్వ శాఖ
ప్రధాన మైలురాయిని అధిగమించిన క్యూఆర్ఎస్ఏఎం క్షిపణి వ్యవస్థ
మధ్యంతర స్థాయి, మధ్యంతర ఎత్తులో బాన్షీ పైలట్ రహిత లక్షిత విమానాన్ని ప్రత్యక్షంగా కొట్టడం ద్వారా క్విక్ రియాక్షన్ సర్ఫేస్ టు ఎయిర్ మిస్సైల్  సిస్టమ్ ఒక ప్రధాన మైలురాయిని అధిగమించింది.
ఈ క్షిపణి ప్రయోగం ఐటిఆర్ చండీపూర్ నుండి 2020 నవంబర్ 13 న ఒడిశా తీరంలో మధ్యాహ్నం 3గం.50ని. కు జరిగింది. క్షిపణిని ఒకే దశ ఘన చోదక రాకెట్ మోటారు ద్వారా నడిపిస్తుంది, అన్ని దేశీయ ఉపవ్యవస్థలను ఉపయోగిస్తుంది. ఈ క్షిపణి రవాణా, ప్రయోగం కోసం పెట్టెల ఆకారంలో 6 క్షిపణులను మోసుకెళ్ళగల మొబైల్ లాంచర్ ఉపయోగించారు.
బ్యాటరీ మల్టీఫంక్షన్ రాడార్, బ్యాటరీ నిఘా రాడార్, బ్యాటరీ కమాండ్ పోస్ట్ వెహికల్ మరియు మొబైల్ లాంచర్ వంటి అన్ని క్యూఆర్ఎస్ఏఎం ఆయుధ వ్యవస్థ భాగాలు విమాన పరీక్షలో మోహరించారు. ఈ కదలికలో లక్ష్యాలను గుర్తించడం, ట్రాక్ చేయగల సామర్థ్యం మరియు చిన్న హాల్ట్లతో లక్ష్యాన్ని ఛేదించగలదు. భారత సైన్యం యొక్క సమ్మె స్తంభాలకు వ్యతిరేకంగా వాయు రక్షణ కవరేజ్ ఇవ్వడానికి ఈ వ్యవస్థ రూపొందించబడింది.
రాడార్ బాన్షీ లక్ష్యాన్ని చాలా దూరం నుండి ట్రాక్ చేసింది మరియు లక్ష్యం కిల్ జోన్ పరిధిలో ఉన్నప్పుడు క్షిపణి ప్రయోగించబడింది, ఆర్ఎఫ్ సీకర్ మార్గదర్శకత్వం ద్వారా టెర్మినల్ యాక్టివ్ హోమింగ్తో ప్రత్యక్ష విజయాన్ని సాధించింది. ఈ పరీక్షలో వివిధ డిఆర్డిఓ ల్యాబ్లు డిఆర్డిఎల్, ఆర్సిఐ, ఎల్ఆర్డిఇ, ఆర్అండ్డిఇ , ఐఆర్డిఇ, ఐటిఆర్ పాల్గొన్నాయి. డిఫెన్స్ పిఎస్యులు బెల్, బిడిఎల్ మరియు ప్రైవేట్ పరిశ్రమ ఎల్ అండ్ టి ద్వారా ఆయుధ వ్యవస్థ అంశాలు గ్రహించబడ్డాయి. క్షిపణి వ్యవస్థ వివిధ పరిశ్రమల నుండి సేకరించిన క్రియాశీల ఆర్ఎఫ్ సీకర్స్, ఎలక్ట్రో మెకానికల్ యాక్చుయేషన్  వ్యవస్థలతో పూర్తిగా దేశీయంగా ఉంది. రాడార్ నాలుగు గోడల యాక్టివ్ ఫేజ్డ్ అర్రే రాడార్. అన్ని శ్రేణి ట్రాకింగ్ స్టేషన్లు, రాడార్, ఇఒటిలు & టెలిమెట్రీ స్టేషన్లు విమాన పారామితులను పర్యవేక్షించాయి. రక్షణ మంత్రి శ్రీ రాజనాథ్ సింగ్ మరియు కార్యదర్శి డిడి ఆర్ అండ్ డి & చైర్మన్ డిఆర్డిఓ డాక్టర్ జి సతీష్ రెడ్డి ఈ సాధనకు డిఆర్డిఓ శాస్త్రవేత్తలను అభినందించారు.
(Visitor Counter : 148
ప్రధాన మంత్రి కార్యాలయం
ఒడియా నూతన సంవత్సరం మరియు మహాబిషుబ పానా సంక్రాంతి ల సందర్భం లో దేశ ప్రజల కు శుభాకాంక్షలు తెలిపిన ప్రధానమంత్రి
ఒడియా నూతన సంవత్సరం మరియు మహా బిషుబ పానా సంక్రాంతి ల సందర్భం లో దేశ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘ఒడియా నూతన సంవత్సరం మరియు మహా బిషుబ పానా సంక్రాంతి ల సందర్భం లో ఇవే శుభాకాంక్షలు.
కొత్త ఏడాది లో సంతోషం మెండు గా ప్రాప్తించాలి అని నేను కోరుకొంటున్నాను.
మన సమాజం లో సోదరత్వ భావన పెంపొందుగాక. అలాగే, అందరు చక్కని ఆరోగ్యం తో ఉందురుగాక.’’ అని పేర్కొన్నారు.
(
ప్రధాన మంత్రి కార్యాలయం
ఇజ్రాయల్ కు, యూదు ప్రజలకు హనుకాహ్ పర్వదిన శుభాకాంక్షలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ హనుకాహ్ పర్వదినం సందర్భంలో ఇజ్రాయల్ కు, యూదు ప్రజలకు శుభాకాంక్షలు తెలిపారు.
‘‘ఇజ్రాయల్ ప్రజలకు, ప్రపంచం అంతటా ఉన్న యూదు మిత్రులకు చాగ్ హనుకాహ్ సైమయిచ్. ఈ పండుగ మన జీవనంలో శాంతి ని, వెలుగు ను తీసుకువచ్చేటట్లు ఈశ్వరుడు అనుగ్రహించుగాక. అలాగే దీని ద్వారా మన ప్రజల మధ్యన సంబంధాలు మరింత బలపడుగాక’’ అని ఒక ట్వీట్ లో శ్రీ మోదీ పేర్కొన్నారు.
ప్రధాన మంత్రి తన ట్వీట్ ను ఇజ్రాయల్ ప్రధాని శ్రీ బెంజామిన్ నెతన్యాహూ కు, అధ్యక్షుడు శ్రీ రూవెన్ రివ్ లిన్ కు కూడా ట్యాగ్ చేశారు. దీనికి తోడు, ప్రధాన మంత్రి శ్రీ నరేంద్ర మోదీ హిబ్రూ భాషలో నూ ట్వీట్ చేశారు.
రైల్వే మంత్రిత్వ శాఖ
డెడికేటెడ్ ఫ్రయిట్ కారిడార్ కార్పోరేషన్ ఇండియా లిమిటెడ్ ప్రగతిని సమీక్షించిన కేంద్ర రైల్వే మరియు వాణిజ్య & పరిశ్రమల శాఖ మంత్రి శ్రీ పీయూష్ గోయల్
గత్తేదార్లందరి పనితీరు తప్పనిసరిగా సమీక్ష, రాష్ట్రాల సమన్వయంతోపాటు అన్ని రకాల అంశాల పరిష్కార లక్ష్యంగా తీర్మానం
ప్రతీ వారం ప్రాజెక్టు పనీతీరును, సాధించిన ప్రగతిని సమీక్షించేందుకు నవీన విధానం
కేంద్ర ప్రభుత్వం అధ్వర్యోంలో పనిచేస్తున్న భారీ రైలు అవస్థాపన ప్రాజెక్టుల్లో డెడికేటెడ్ ఫ్రయిట్ కారిడార్ ఒకటి
మొత్తం వ్యయం రు.81,459 కోట్లు
తూర్పు మరియు పశ్చిమ డిఎఫ్సిలు డిసెంబర్ 2021 నాటికి పూర్తి
డెడికేటెడ్ ఫ్రయిట్ కారిడార్ కార్పోరేషన్ ఇండియా లిమిటెడ్ ప్రగతిని ఈ రోజు కేంద్ర రైల్వే మరియు వాణిజ్య & పరిశ్రమల శాఖ మంత్రి శ్రీ పీయూష్ గోయల్ సమీక్షించారు. ఈ సమావేశంలో అధికారులు ప్రాజెక్టు ప్రస్తుత పరిస్థితిని గురించి వివరించారు. ఉత్తర్ ప్రదేశ్లోని దాద్రి మరియు ముంబైలోని జవహార్లాల్ పోర్టుని కలిపే పశ్చిమ నడవా మరియు పంజాబ్లోని లూథియానా దగ్గర గల సాహ్నేవాల్ నుండి ప్రారంభమై పశ్చిమ బెంగాల్లోని దన్కునిలో పూర్తయ్యే తూర్పు నడవా డిసెంబర్ 2021 నాటికి పూర్తవుతుందని ఆశిస్తున్నారు.
కోవిడ్-19 కారణంగా నష్టపోయిన కాలాన్ని ప్రాజెక్టు వేగం పెంచడం ద్వారా సవరించుకోవడానికి అవసరమైన చర్యలను తీసుకోవాలని డిఎఫ్ఎఫ్సిఐఎల్ యాజమాన్యానికి సూచించారు మంత్రి శ్రీ గోయల్. అలాగే ఈ ప్రాజెక్టులో సమస్యాత్మకమైన ప్రాతాలను గుర్తించి వాటి తగిన పరిష్కారాల దిశగా లక్ష్యంతో పనిచేయాలని అందుకు ఉత్తమ పరిష్కారాల సూచించే నవతరాన్ని ప్రోత్సహించాలని ఆయన సూచించారు.
ఈ సమావేశంలో గత్తేదార్లందరి పనితనాన్ని కఠిన రీతిలో సమీక్షిస్తామని, సమస్యల పరిష్కారానికి ప్రయత్నించే లక్ష్యంతో రాష్ట్రాలను కూడా సమన్వయపరుస్తాయని అన్నారు. ఈ ప్రాజెక్టును ప్రగతిని సమీక్షించేందుకు వారానికి ఒకసారి సమీక్ష నిర్వహిస్తామని శ్రీ గోయల్ అన్నారు.
భారత ప్రభుత్వం చేపట్టిన అతి పెద్ద ప్రాజెక్టుల్లో డెడికేటెడ్ ప్రయిట్ కారిడార్ భారీ రైలు అవస్థాపనా ప్రాజెక్టు ఒకటి. ఈ ప్రాజెక్టు కోసం రు. 81,459 కోట్లు కేటాయించబడ్డాయి. ఈ ప్రాజెక్టు ప్రణాళిక, అభివృద్ధి, ఆర్థిక వనరుల సమకూర్పు, నిర్మాణం, నిర్వహణ మరియు పనిచేయడం కోసం డిఎఫ్సిసిఐఎల్ ప్రత్యేక విధానాన్ని ఏర్పాటు చేసింది. ఈ ప్రాజెక్టు మొదటి దశలో తూర్పు డిఎఫ్సి మరియు పశ్చిమ డిఎఫ్సి మొత్తం పొడవు 3360 కిమీ మార్గం నిర్మంచబడుతుంది.
ప్రధాన మంత్రి కార్యాలయం
కాశీ లో ఆరోగ్యవంతమైన కంటిచూపు కోసం తలపెట్టిన ప్రచార ఉద్యమాన్ని ప్రశంసించినప్రధాన మంత్రి
‘స్వస్థ దృష్టి సమృద్ధ కాశీ’’ ప్రచార ఉద్యమం తో ముడిపడ్డ వ్యక్తులు అందరికీ ప్రధాన మంత్రి శ్రీ నరేంద్ర మోదీ ఈ రోజు న శుభాకాంక్షల ను వ్యక్తం చేశారు.
ఆరోగ్యం మరియు కుటుంబ సంక్షేమం శాఖ మంత్రి డాక్టర్ మన్ సుఖ్ మండావియా చేసిన ఒక ట్వీట్ కు సమాధానాన్ని ఇస్తూ, ప్రధాన మంతి ఒక ట్వీట్ లో -
‘‘ఈ ప్రచార ఉద్యమం లో పాలుపంచుకొన్నటువంటి కాశీ లోని నా యొక్క సోదరీమణులు మరియు సోదరుల కు హృదయపూర్వక శుభాకాంక్షలు. మీ ఆరోగ్య భరితమైన జీవనం కాశీ అభివృద్ధి కి సరికొత్త శక్తి ని ప్రసాదిస్తుంది.’’ అని పేర్కొన్నారు.
ఉప రాష్ట్రపతి సచివాలయం
రాజ్యసభ సభ్యుడు అమర్ సింగ్ మరణం పట్ల సంతాపం ప్రకటించిన ఉప రాష్ట్రపతి
రాజ్యసభ సభ్యుడు అమర్ సింగ్ మరణం పట్ల ఉప రాష్ట్రపతి, రాజ్యసభ ఛైర్మన్ శ్రీ ఎం.వెంకయ్య నాయుడు విచారం వ్యక్తం చేశారు. అమర్ సింగ్ వయస్సు 64 సంవత్సరాలు. గత కొన్ని నెలలుగా సింగపూర్ ఆసుపత్రిలో చికిత్స పొందుతూ ఆఖరి శ్వాస విడిచారు.
అమర్ సింగ్ చికిత్స గురించి, సింగపూర్లోని భారత హై కమిషనర్తో శ్రీ వెంకయ్య నాయుడు తరచూ మాట్లాడేవారు. వైద్యం విషయంలో అవసరమైన సాయం అందించాలని ఎప్పటికప్పుడు సూచిస్తుండేవారు.
అమర్ సింగ్తోనూ వెంకయ్య నాయుడు తరచూ మాట్లాడుతూ, ఆరోగ్యం గురించి ఆరా తీసేవారు. అమర్ సింగ్ కోలుకుని త్వరలోనే భారత్ తిరిగి వస్తారని ఆశించారు.
అమర్ సింగ్ మరణం పట్ల విచారం వ్యక్తం చేసిన రాజ్యసభ ఛైర్మన్, సమర్థుడైన పార్లమెంటు సభ్యుడిని కోల్పోయామన్నారు. "శ్రీ సింగ్ రాజకీయ రంగంలో ప్రముఖుడు; అణగారిన వర్గాల అభ్యున్నతి కోసం ఎల్లప్పుడూ ప్రయత్నించారు" అని వ్యాఖ్యానించారు. అమర్ సింగ్ కుటుంబ సభ్యులకు వెంకయ్య నాయుడు ప్రగాఢ సానుభూతి తెలిపారు.
అమర్ సింగ్ ఆత్మకు శాంతి చేకూరాలని ప్రార్థించారు.
మానవ వనరుల అభివృద్ధి మంత్రిత్వ శాఖ
ఎన్ఇపి 2023 మూడవ వార్షికోత్సవం సందర్భంగా ఉల్లాస్ః నవ భారత్ సాక్షరతా కార్యక్రమం అన్న మొబైల్ అప్లికేషన్ను ప్రారంభించిన శ్రీ ధర్మేంద్ర ప్రధాన్
ఎన్ఇపి  2020 మూడవ వార్షికోత్సవం సందర్భంగా న్యూఢిల్లీ ప్రగతి మైదాన్లోని భరతమండపంలో అఖిల భారతీయ శిక్షా సమాగమం 2023ను ప్రధానమంత్రి ప్రారంభించారు.
ఈ సందర్భంగా కేంద్ర విద్యా శాఖ, నైపుణ్యాల అభివృద్ధి & వ్యవస్థాపకత శాఖల మంత్రి శ్రీ ధర్మేంద్ర ప్రధాన్ లోగోను, జన జన సాక్షర్ అన్న నినాదాన్ని, ఉల్లాస్ అన్న మొబైల్ అప్లికేషన్ను న్యూఢిల్లీ, ప్రగతిమైదాన్లోని భరతమండపంలో నవ భారత సాక్షరతా కార్యక్రమంలో ప్రారంభించారు.
ఈ సందర్భంగా మాట్లాడుతూ, ప్రాథమిక అక్షరాస్యతకు విస్తృతమైన ప్రాప్యతను సులభతరం చేయడానికి సాంకేతికత సామర్ధ్యాన్ని ఉపయోగించడంలో ఉల్లాస్ మొబైల్ అప్లికేషన్ ఒక ముఖ్యమైన మైలురాయిని సూచిస్తుంది అని శ్రీ ప్రధాన్ అన్నారు. ఉపయోగించేవారికి అనుకూలంగా,ఇంటరాక్టివ్గా ఉండే ఈ యాప్ ఆండ్రాయిడ్, ఐఒఎస్ రెండింటిలోనూ అందుబాటులో ఉండడమే కాక ఎన్సిఇఆర్టి అధికారిక దీక్షా పోర్టల్ ద్వారా విభిన్న అభ్యాస వనరులలో నిమగ్నం కావడానికి అభ్యాసకులకు ఒక ప్రవేశద్వారంగా ఉపయోగపడుతుంది. ఉల్లాస్ యాప్లో అభ్యాసకులు, వాలెంటీర్లు స్వయంగా లేదా సర్వేయర్ల ద్వారా నమోదు చేసుకోవచ్చని ఆయన తెలిపారు. క్రియాత్మక అక్షరాస్యత, వృత్తి నైపుణ్యాలు, ఆర్ధిక అక్షరాస్యత, న్యాయపరమైన అక్షరాస్యత, డిజిటల్ అక్షరాస్యత, దేశ నిర్మాణంలో పౌరుల సాధికారత వంటి అనేక ముఖ్యమైన జీవన నైపుణ్యాలను ప్రోత్సహించడంపై ఉల్లాస్ దృష్టి పెడుతుందని మంత్రి ఉద్ఘాటించారు. ఇది భారతదేశం అంతటా సమాజాలలో నిరంతర అభ్యాసం, జ్ఞానాన్ని పంచుకునే సంస్కృతిని కూడా ప్రోత్సహిస్తుంది అని ఆయన చెప్పారు.
ఉల్లాస్  చొరవ అన్నది దేశంలో విద్య, అక్షరాస్యతను విప్లవాత్మకంగా మార్చడానికి సంసిద్ధంగా ఉందని, ప్రతి వ్యక్తినీ చేరే పర్యావరణ వ్యవస్థను పెంపొందించడం ద్వారా, ప్రాథమిక అక్షరాస్యత, క్లిష్టమైన జీవిత నైపుణ్యాలలో అంతరాలను తగ్గించేందుకు యత్నిస్తుందన్నారు.
పాఠశాలకు వెళ్ళే అవకాశాన్ని కోల్పోయిన 15 ఏళ్ళు, అంతకంటే ఎక్కువ వయసున్న పౌరులకు ప్రాథమిక విద్య, డిజిటల్, ఆర్థిక అక్షరాస్యత, క్లిష్టమైన జీవన నైపుణ్యాలను ఇది అందిస్తుంది. ఇది స్వచ్ఛందసేవల ద్వారా అమలవుతంది.
ప్రచారపు ఉత్సాహాన్ని శక్తిని నూతన లోగో, ఉల్లాస్ః నవ్ భారత్ సాక్షరతా కార్యక్రమం అన్న నినాదం ప్రతిఫలిస్తాయి. ఇది దేశంలోని నలుమూలలా విస్తరిస్తున్న విజ్ఞాన క్రాంతికి ప్రతీక, విద్యాశక్తితో పౌరులను సాధికారం శక్తివంతం చేయడంతో పాటుగా, ప్రతి వ్యక్తిలో ఉత్సుకత, అభ్యాసజ్వాలను వెలిగిస్తూ జన జన సాక్షర్ను సాకారం చేస్తుంది.
దేశ నిర్మాణ కర్తవ్యం లేదా కర్తవ్యబోధ తో దిశగా స్వచ్ఛంద సేవకులు ఈ పథకం ప్రేరణను ఇవ్వడమే కాక పాఠశాల/ విశ్వవిద్యాలయంలో క్రెడిట్ల ద్వారా విద్యార్ధి వాలంటీర్లను ప్రోత్సహించడంతో పాటుగా సర్టిఫికెట్లు, ప్రశంసా పత్రాలు, సత్కారం తదితర మార్గాల ద్వారా ప్రశంసిస్తుంది.
ఉల్లాస్ ః నవ భారత సాక్షరతా కార్యక్రమం గురించి మరింత తెలుసుకునేందుకు, గూగుల్ ప్లే స్టోర్ లేదా ఐఒఎస్ ఆప్ స్టోర్నుంచి మోబైల్ అప్లికేషన్ను డౌన్లోడ్ చేసుకోవచ్చు.
(
ప్రధాన మంత్రి కార్యాలయం
పూర్వ ప్రధాని డాక్టర్ మన్ మోహన్ సింహ్ కు జన్మదిన శుభాకాంక్షలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ పూర్వ ప్రధాని డాక్టర్ మన్ మోహన్ సింహ్ కు శనివారం నాడు జన్మదిన శుభాకాంక్షలు తెలిపారు.
‘‘డాక్టర్ మన్ మోహన్ సింహ్ గారికి పుట్టిన రోజు శుభాకాంక్షలు. ఆయన కు ఆరోగ్యవంతమైన జీవనాన్ని, దీర్ఘాయుష్షు ను ఆ సర్వేశ్వరుడు అనుగ్రహించాలని ప్రార్థిస్తున్నాను’’ అని ఒక ట్వీట్ లో ప్రధాన మంత్రి పేర్కొన్నారు.
రాష్ట్రపతి సచివాలయం
స్వర్గీయ శ్రీ ఎన్టి రామరావు గౌరవార్థం స్మారక నాణేన్ని విడుదల చేసిన భారత రాష్ట్రపతి
స్వర్గీయ శ్రీ ఎన్టి రామారావు శత జయంతి సందర్భంగా ఆయన స్మారక నాణేన్ని గౌరవ భారత రాష్ట్రపతి శ్రీమతి ద్రౌపది ముర్ము ఈ రోజు  రాష్ట్రపతి భవన్ కల్చరల్ సెంటర్లో విడుదల చేశారు.
ఈ సందర్భంగా రాష్ట్రపతి మాట్లాడుతూ స్వర్గీయ శ్రీ ఎన్టీ రామారావు తెలుగు సినిమాల ద్వారా భారతీయ సినిమా, సంస్కృతిని సుసంపన్నం చేశారన్నారు. ఆయన తన నటన ద్వారా రామాయణం మరియు మహాభారతాలలోని ప్రముఖ పాత్రలకు జీవం పోశారు. ఆయన నటించిన రాముడు, కృష్ణుడు పాత్రలు ఎంత సజీవంగా మారాయంటే జనాలు ఎన్టీఆర్ లో ఆయా దేవుళ్ళుగానే భావించి ఆరాధించడం మొదలుపెట్టారు. ఎన్టీఆర్ సామాన్యుల బాధను తన నటన ద్వారా వ్యక్తం చేశారని ఆమె పేర్కొన్నారు. ‘మనుషులంతా ఒక్కటే’ అనే సినిమా ద్వారా మనుషులంతా సమానమే అనే సామాజిక న్యాయం, సమానత్వ సందేశాన్ని ఇచ్చారు.
ప్రజాసేవకుడిగా, నాయకుడిగా ఎన్టీఆర్కు ఉన్న ఆదరణ అదే ఉన్నత స్థాయిలో ఉందని రాష్ట్రపతి అన్నారు. ఆయన తన అసాధారణ వ్యక్తిత్వం మరియు కృషి పట్టుదల తో భారత రాజకీయాల్లో తనదైన అద్వితీయమైన అధ్యాయాన్ని రచించారు. ఆయన ప్రారంభించిన అనేక ప్రజా సంక్షేమ కార్యక్రమాలు నేటికీ ప్రజల హృదయాలలోగుర్తుండిపోతాయి.
ఎన్టీఆర్ స్మారక నాణెం తీసుకొచ్చినందుకు భారత ప్రభుత్వ ఆర్థిక మంత్రిత్వ శాఖను రాష్ట్రపతి అభినందించారు. ఆయన అద్వితీయమైన వ్యక్తిత్వం ప్రజల హృదయాల్లో, ముఖ్యంగా తెలుగు మాట్లాడే ప్రజల హృదయాల్లో ఎల్లప్పుడూ ముద్రితమై ఉంటుందని ఆమె అన్నారు.
రాష్ట్రపతి ప్రసంగాన్ని చూడటానికి దయచేసి ఇక్కడ క్లిక్ చేయండి -
(Visitor Counter : 107
ప్రధాన మంత్రి కార్యాలయం
2018 ఏశియన్ పారా గేమ్స్ పతక విజేత లను అభినందించిన ప్రధాన మంత్రి
ప్రధాన మంత్రి శ్రీ నరేంద్ర మోదీ 2018 వ సంవత్సరపు ఏశియన్ పారా గేమ్స్ లో పతకాల ను గెలుచుకొన్న వారి తో నేడు సమావేశమై, వారిని అభినందించారు.
ప్రధాన మంత్రి ఈ సందర్భం గా మాట్లాడుతూ పతక విజేతల కు ఆహ్వానం పలకడం తనకు సంతోషాన్ని ఇచ్చిందన్నారు. వారి ప్రదర్శన ను ఆయన మెచ్చుకొని, వారి మానసిక బలం వారి సాఫల్యం లో ఓ కీలకాంశం గా ఉందంటూ వ్యాఖ్యానించారు. ప్రపంచ రంగస్థలం పైన భారతదేశం యొక్క పేరు ను నిలబెట్టడం లో తోడ్పాటు అందించినందుకు వారి ని ప్రధాన మంత్రి అభినందించారు.
పతకాల విజేతల శిక్షకుల కు కూడా ప్రధాన మంత్రి అభినందనలు తెలియజేశారు.
క్రీడాకారులు వారి లోపలి ఆశాభావాన్ని పదిలపరచుకోవాలని, అలాగే మరిన్ని శిఖరాలకు చేరుకోవడం కోసం నిరంతరం శ్రమిస్తూ ఉండాలని ఆయన కోరారు.
(
యు పి ఎస్ సి
నియామక ఫలితాలను నవంబర్ నెలలో ఖరారు చేసిన యూపీఎస్సీ
యూనియన్ పబ్లిక్ సర్వీస్ కమిషన్ , ఈ క్రింది నియామక ఫలితాలను నవంబర్ నెలలో ఖరారు చేసింది. జాబితాలో పేరున్న అభ్యర్థులకు తపాలా ద్వారా వ్యక్తిగతంగా సమాచారం అందుతుంది.
పూర్తి జాబితా కోసం ఇక్కడ క్లిక్ చేయండి.
ప్రధాన మంత్రి కార్యాలయం
ఇఫ్ కో చైర్ మన్ సర్ దార్ బల్ వీందర్ సింహ్ నకయి గారి కన్నుమూతపట్ల సంతాపాన్ని వ్యక్తం చేసిన ప్రధాన మంత్రి
ఐఎఫ్ఎఫ్ సిఒ  చైర్ మన్ సర్ దార్ బల్ వీందర్ సింహ్ నకయి జీ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో –
‘‘సర్ దార్ బల్ వీందర్ సింహ్ నకయి గారు వ్యవసాయ రంగం లోను, సహకార రంగం లోను ఒక ప్రముఖుని గా ఉండే వారు. రైతుల కు సాధికారిత ను కల్పించే దిశ లో మార్గదర్శక ప్రాయం అయినటువంటి తోడ్పాటుల ను ఆయన అందించారు. ఆయన మరణం దుఃఖదాయకం. ఆయన కుటుంబాని కి, ఆయన హితాభిలాషులకు ఇదే నా సంతాపం. ఆయన ఆత్మ కు శాంతి లభించు గాక’’ అని పేర్కొన్నారు.